Missale Romanum Glagolitice

Missale Romanum Glagolitice () edo Misal po zakonu rimskoga dvora () 1483ko otsailaren 22an (Gutenbergen Biblia inprimatu eta 28 urte geroago) inprimatutako meza-liburua da. Kroazian inprimatutako lehen liburua da, baita alfabeto glagolitikoa erabili zuen Europako lehen meza-liburu inprimatua ere.

Alfabeto glagolitikoan idatzita dago antzinako eliza-eslavieraren kroaziar bertsioan eta erritu glagolitikoko katolikoei zuzenduta zegoen (erritu liturgiko hau erromatarraren antzekoa zen baina latinaren ordez antzinako eliza-eslaviera erabiltzen zuen). 27 × 18 zentimetroko formatuko 220 orri ditu. Azken orria ez da gaur arte iraun, baina ziurrenik ez zuen testurik izan.

Argitalpen-data, 1483ko otsailaren 22a, gaur arte iraun den azken orrian adierazten da, baina argitaratze-lekua ez dago finkatuta. Hasieran Venezian inprimatu zela suposatu zen, baina gaur egungo ikertzaileek Kroazian inprimatu zela uste dute.

1971n berrargitaratu zen. Horretarako, Zagrebeko Liburutegi Nazionalean, Zagrebeko Unibertsitateko liburutegian eta Vatikanoko Liburutegi Apostolikoan gordetako aleak erabili ziren.

 Erreferentziak 

 Kanpo estekak 

Kategoria:Inkunableak
Kategoria:XV. mendeko liburuak
Kategoria:Erlijio liburuak
Kategoria:1483
Kategoria:Erlijioa Kroazian
Kategoria:Kroaziako historia